MW MA TĦ malli Kappillani Żwieten taġdiversii Jikteb il-Kanonku Dun Joe Abela bħala s-sena tas-Saċerdoti — fil-fatt intemmet fil- bidu ta' Ġunju, ftit ġranet ilu. Il-Papa qiegħed quddiem il-kleru l-figura ta' San Ġwann Maria Viannev, bħala xempju li fuqu kellhom ifasslu ħajjithom. San Ġwann Maria Viannev kien il- Kappillan tal-parroċċa ċkejkna ta' Ars, fi Franza; mudell ta' kappillan verament qaddis. Għall-ewwel daħalli f'moħħi li nagħti lista hawn ta' saċerdoti Żwieten, iżda peress li din il-lista kienet se tkun twila wisq: fl-istorja tal-knisja taż-Żejtun kellna madwar 350 saċerdot - ħsibt li jkun aħjar nillimita ruħi biss għall-kappillani Żwieten. Mhux il-kappillani u arċiprieti taż-Żejtun,iżda l-kappillani, ukoll ta' ħafna parroċċi oħra f'Malta, li twieldu fiż-Żejtun. ie 2009/10 ġiet iddikjarata mill-Q.T. il-Papa Seklu 17 L-ewwel Żejtuni, sa fejn naf jien, li sar kappillan ta' parroċċa kien Dun Matteo Shirieha, attiv fiż-Żejtun fil-bidu tas-seklu 17. Apposta ħallejt barra lil Antonia Zahra O.P. Isqof ta' Vigo, Italja, għall-ħabta ta' nofs is-seklu 16, għaliex ma nafx li kien kappillan qabel inħatar isqof. Dun Matteo Shirieha sar l-ewwel kappillan ta' Ħal Għaxaq meta din il-parroċċa ġdida infirdet miż-Żejtun fis- sena 1626. Dam kappillan ta' Ħal Għaxaq sas-sena 1646. Proprjament kien twieled fl-Isla, iżda għadda żmien sewwa fiż-Żejtun bħala viċi kappillan. Dun Mario Grech kien attiv fiż-Żejtun fis-snin 80 tas- seklu 17, iżda sar l-ewwel kappillan ta' Ħal Lija fis-sena 1594, fejn dam sas-sena 1638. Niġu għall- aħwa saċerdoti Bonnici. Dun Melchiore Bonnici u ħuh Dun Ugolin Bonnici. Għalkemm ċerti storiċi fl-imgħoddi kienu jgħidu li dawn iż-żewġ kappillani taż-Żejtun kienu Żwieten, jien irnexxieli nistabbilixxi li, għalkemm twieldu fi ħdan familja Żejtunija, proprjament it-twelid tagħhom sar fil-Birgu. Dak iż- żmien il-familji tat-tajjeb kien ikollhom diversi djar f'aktar minn parroċċa waħda. Melchiore twieled fl-1631, filwaqt li ħuh Ugolino twieled fl-1640. Dun Melchiore Bonnici sar kappillan taż-Żejtun fl- 1664, meta parrokkjali kienetgħadhadikta' San Girgor. Kien oratur tajjeb, u rriżenja minn kappillan fis-sena 1675, biex floku sar kappillan taż-Żejtun ħuh Dun Ugolin Bonnici. Fis-sena 1692, l-Isqof Davide Cocco Palmieri qiegħed l-ewwel ġebla tal-knisja parrokkjali Dun Ugolin serva bħala kappillan kemm fil- knisja ta' S. Girgor, kemm ukoll fil-knisja parrokkjali preżenti, għalkemm fi żmienu ma kenitx tlestiet għal kollox, għaliex miet fis-sena 1712. Dun Oratio Cassar, mir-raħal ta' fuq, twieled fiż-Żejtun fis-sena 1676. Fl- 1716 l-Isqof Cannaves ħatru kappillan tal-Qrendi, fejn miet tliet snin wara,iżda ġie midfun fiż-Żejtun skont ix-xewqa tiegħu. Dun Mikiel Spiteri — 1963 Festa ta' $. Katarina Dun P. Orland - bil-qieghda in-naħa tax-xellug Seklu 18 Dun Cirillo Formosa, iben Paolo Formosau Tereża mwielda Agius, twieled fis-sena 1702 fiż-Żejtun, u sar saċerdot fis-sena 1726. Kien oratur tajjeb ħafna, prefett fis-seminarju u konfessur f'diversi monasterji. Fiż-Żejtun kien prokuratur tal-Agunija, u kien hu, flimkien ma' Dun Ġwann Mifsud, li qabbad lill-pittur Ġian Nikola Buhagiar ipitter l-arzello tal-Kurċifiss. Sar Kappillan ta' Ħal Tarxien fis-sena 1761, u kien bis-saħħa tiegħu li l-kappillani bdew jilbsu ċ-ċurkett u l-mazzetta. Miet fis-sena 1767. Dun Ġwann Mifsud, iben Ġużeppi Mifsud u Katarina, twieled fiż-Żejtun fis- sena 1705, u ordna saċerdot fis-sena 1729. Minkejja d-distanza mbiegħda miż-Żejtun għall-Mellieħa, l-Isqof ħatru rettur tas-santwarju tal-Madonna fil-Mellieħa, fi żmien meta l-knisja parrokkjali preżenti tal-Mellieħa kien baqgħalha ħafna snin biex tinbena. Ir-rettur kien jagħmel xogħol ta' kappillan. Miet fis-sena 1782. Dun Ġużepp Saliba, attiv fiż- Żejtun fis-snin 50 tas-seklu 18, sar kappillan tal- Gudja fis-sena 1767, fejn dam sas-sena 1780. Dun Tumas Scicluna, attiv fiż-Żejtun fis-snin 80 tas- seklu 18, sar kappillan fl-1801, ta' Ħaż Żebbuġ, fejn dam sas-sena 1830. Dun Franġisk Grech, iben Ġużeppi u martu Tomasina, twieled fiż-Żejtun fis-sena 1737. Fis-sena 1758 ħa l-lawrja fit-Teoloġija mill-Kulleġġ tad-Dumnikani fil-Belt Valletta. Kien konfessur tas-sorijiet ta' Santa Skolastika fil-Birgu. Sar kappillan ta' Ħal Lija fis-sena 1772 u dam hemm sas-sena 1793, meta ġie maħtur monsinjur. Fi żmienu saret il-konsagrazzjoni tal-knisja ta' Ħal Lija. Miet fil-Belt Valletta fis-sena 1796. Dun Bert Ellul, iben Ġlormu u Gratia, twieled fiż-Żejtun fis-sena 1759. Sar kappillan tal-Għargħur fis-sena 1791, fejn dam sa mewtu fis-sena 1808. Nistgħu ngħidu li serva ta' kappillan 'taħt tliet saltniet' — Kavallieri, Franċiżi u Ingliżi, Ra r-rewwixta tal-Maltin kontra l-ħakkiema Franċiżi. Kien skultur tajjeb u mastrudaxxa tas- sengħa, tant li kien hu li skolpixxa ż-żewġ statwi tal- ġebel fil-faċċata tal-knisja parrokkjali tal-Għargħur, u ħadem xogħol fl-injam fl-istess knisja, inklużi l-pulptu u l-antiporta artistika. Seklu 19 Dun Salv Montebello, iben Ġużeppi u Katarina, imwielda Caruana, twieled fiż-Żejtun fis- sena 1762. Fir-rewwixta kontra l-Franċiżi, Mikiel Cachia, patrijott Żejtuni, bagħtu Sqallija jġib l-ikel għall-Maltin, missjoni li hu qeda b'suċċess. Fis-sena 1804 inħatar Kappillan ta' Bormla, fejn waqqaf il-Fratellanza ta' Sant'Agata, waħda mill-patruni ta' Malta. Il-fratellanza kienet devota ta' Sant' Agata bħala patruna tal-ħajjata. Dun Salv miet f'Bormla fis- sena 1809. Dun Ġwann Busuttil twieled fiż-Żejtun fis-sena 1760 u ordna saċerdot fis-sena 1785. Għall- ewwel inħatar rettur tas-Seminarju fl-Imdina, iżda fis-sena 1802 l-Isqof ħatru Kappillan tal-Birgu. Fi żmienu saret id-disgrazzja kbira fil-Birgu, meta splodiet il-polverista u qatlet numru kbir ta' nies. Wieħed mill-vittmi kien żagħżugħ Żejtuni li mar il- Birgu ibigħ il-ħalibl Dun Ġwann ħalla deskrizzjoni dettaljata ta' dak li ġara. Fis-sena 1815 inħatar monsinjur tal-Katidral u miet fl-1823. Dun Mikiel Abela, parentela tal-familja Cachia Zammit, twieled fiż-Żejtun fis-sena 1812, iben Angelo Abela u Gratia, imwielda Camilleri. Dun Mikiel ordna saċerdot fis-sena 1835 u għamel madwar erba' snin ħidma pastorali fl-Imdina qabel din saret parroċċa. Inħatar kappilllan ta' Ħal Għaxaq fis-sena 1862, fejn dam sas-sena 1873, meta sar monsinjur tal-katidral. Miet fis-sena 1889 u jinsab midfun fil-Katidral tal-Imdina fejn naraw lapida sepulkrali tiegħu fil-kursija. Dum Pietru Pawl Cachia Abela (1816-99), diplomatiku, kappillan, membru tal-Kunsill tal-Gvern u benefattur tal-knisja parrokkjali. Peress li f'Ruma kien kappillan tal-familja Colonna, irnexxielu jidħol fil-Konklav li ħatar bħala Papa lil Piju IX. Sar Pronotarju Appostoliku f'Corful u fl-1865 ġie nominat Kappillan tan-Naxxar. Ħallas għall-paviment tal-kappellun tal-Kurċifiss fil-knisja taż-Żejtun. Dun Salv Delia twieled fiż-Żejtun fis-sena 1865, iben Franġisku Delia u Magdalena, imwielda Micallef. Sar saċerdot fis-sena 1889. Mill-familja 'Ta' Mensja'. Inħatar l-ewwel kappillan ta' M'Xlokk fis-sena 1897, meta M'Xlokk inqata' miż-Żejtun, ġieb minn barra l-vara tar-Rużarju għal M'Xlokk, fejn miet fl-1902, fl-età ta' 37 senal Seklu 20 Dun Lawrenz Degabriele, mill-familja 'Tal-Ixkif', twieled fiż-Żejtun fis-sena 1852, iben Salvu Degabriele u M'Anna, imwielda Farrugia. Ordna saċerdot fis-sena 1877. Inħatar prokuratur tal-knisja parrokkjali fejn irrestawra l-vara ta' S. Katarina aktar minn darba. Kien żelanti fl-assistenza mal-morda bil-kolera fl-1887. Inħatar kappillan ta' Ħal Safi u fl-1897 arċipriet taż-Żejtun. Fl-1907 irrestawra l-koppla tal-knisja parrokkjali. Magħruf għall- imħabba kbira tiegħu lejn il-foqra. Dun Manwel Micallef, 'Tal-Brajba' twieled proprjament fl-Isla, iżdamalajril-familja tiegħu stabbilietruħha fiż-Żejtun, fejn serva ta' viċi-kappillan. Inħatar kappillan tal-Qrendi fl-1926 u tan-Naxxar fl-1935. Ġieb id- dinjità arċipretali għan-Naxxar fl-1949. Erba' snin wara, sar monsinjur, u miet fl-1958. Dun Mikiel Spiteri twieled fiż-Żejtun fl-1913 u ordna saċerdot fl-1937. Fiż-Żejtun inħatar direttur tal-Juventutis Domus, u fl-1943, meta l-qilla tal-gwerra naqset ftit sar kappillan ta' Ħal Kirkop, fejn dam sas-sena 1952. F'Ħal Kirkop irrestawra l-knisja parrokkjali wara t-tifrik tal-gwerra. Fl-1952 sar kappillan ta' B'Buġa fejn dam biss sentejn, għaliex fl-1954 sar arċipriet taż- Żejtun. Fiż-Żejtun, megħjun minn Dun Ġużepp Desira, tella' l-bini parrokkjali. Miet bħala monsinjur fl-1970. Dun Pantaleone Orland, Żejtuni, sar saċerdot fl-1945. Fiż-Żejtun serva bħala organista u Assistent Ekklesjastiku tal-Azzjoni Kattolika. Inħatar kappillan ta' Ħal Kirkop fl-1952 u ftit wara ta' M'Xlokk. Sar arċipriet taż-Żejtun fl-1963. Ħabbat wiċċu ma' ħafna problemi minħabba. r-riforma liturġika. Miet bħala monsinjur fis-sena 2003. Iż- Żejtuni Patri Alfons Zammit O.C. sar saċerdot fl- 1925, u serva bħala kappillan ta' Santa Venera bejn is-snin 1935 u 1946. Iż-Żejtuni Patri Wistin Caruana O.C. ordna saċerdot fl-1925, u serva bħala kappillan ta' Santa Venera bejn is-snin 1946 u 1961. Dun Franġisk Xuereb, 'Ta' Serafin' twieled fis-sena 1900 u ordna saċerdot fl-1927. Serva bħala kappillan ta' Ħal Safi bejn is-snin 1935-46, u ta' Raħal Ġdid bejn is-snin 1946-52. F'Raħal Ġdid bena żewġ knejjes parrokkjali ta' Kristu Re u l-Madonna ta' Lourdes. Iż-Żejtuni Dun Tarċisju Buttigieg twieled fl-1915 u sar saċerdot fi New Vork fl-1943. Serva ta' kappillan fl-Istati Uniti iżda fl-aħħar ta' ħajtu kien joqgħod f'Bir id-Deheb. Dun Tumas Spiteri ħu Madam Spiteri, 'Head of School' fiż-Żejtun, twieled fiż-Żejtun. Studja għal qassis fl-Italja, fejn ordna fl-1974. Sar arċipriet ta' Catanzaro. Dun Lawrenz Mifsud proprjament twieled fil-Birgu, iżda trabba fiż-Żejtun fejn ġie mal-familja bħala tifel fil- gwerra. Ordna saċerdot fis-sena 1959, u sar organista ż-Żejtun. Inħatar kappillan ta' M'Xlokk (1963- 64) arċipriet tal-Birgu (1964-80), kappillan tas-Siġġiewi (1983-94). Wara sar monsinjur. Patri Maurizio Mizzi, 0.C. twieled fiż-Żejtun fis-sena 1953 u ordna saċerdot fis-sena 1960. Darbtejn sar kappillan tal-parroċċa ta' Fleur -de- Lvs (1982- 88: 2000). Dun Karm Zammit twieled fiż-Żejtun fl-1953 u ordna saċerdot fl-1962. Inħatar kappillan ta' Ħal Għaxaq (1967-83) u wara ngħata xogħol fis-sezzjoni finanzjarja tal-Kurja. Iż-Żejtuni Dun Joe Carabott twieled fis-sena 1936 u ordna saċerdot fl-1962. Inħatar kappillan ta' Wied il-Għajn (1964-75) arċipriet tas-Siġġiewi (1975-88 u tal-Mosta (1981-2003). Patri Vinċenz Magro MSSP twieled fiż-Żejtun u ordna saċerdot fis-sena 1965. L-Ordni tiegħu tas-Soċjetà Missjunarja ta' San Pawl bagħtuh fil-Missjoni u sar kappillan tal-parroċċa ta' Santa Katarina fil- Peru. Hekk tajna ħarsa ħafifa lejn is-saċerdoti u pattijiet Żwieten li servew bħala kappillani u arċipriet, f'Malta jew barra minn gżiritna. Nitolbu lill-Mulej li jippremjahom għax-xogħol pastorali li wettqu fil- għalqa Tiegħu, u lil San Ġwann Maria Viannev, protettur tas-saċerdoti biex ikompli jieqaf magħhom. Iż-Żejtun għandu wirt kulturali kbir Huwa dmir ta' kull wieħed u waħda minna li naraw li nħarsu dan il-wirt u ngħadduh lil ta' warajna f'kundizzjoni aħjar Tixtieq tagħti sehem7 ISSIEĦEB F'WIRT IZ-ZEJTUN Aktar informazzjoni fuq www.wirtizzejtun.com